cyanic-selkie/wikianc huggingface dataset:
Louison Bobet
Karriêre
Syn broer Jean wie ek in ferneamd hurdfytser. Tegearre wiene hja yn de hjerst fan 1960 belutsen by in slim autoûngelok, wêrby't hja beiden slim ferwûne rekken. It betsjutte de ein fan harren karriêre op 'e fyts. Louison Bobet iepene dêrnei in sûnenssintrum yn Quiberon.
Gemeenteplysje
Oanstjoering
De boargemaster fan 'e oangeande gemeente wie tagelyk it haad fan 'e Gemeenteplysje dêre en as sadanich ferantwurdlik foar it bewâld dêroer. De gemeenteried koe yn 'e riedsgearkomsten de boargemaster freegje om 'e plysje mear omtinken skinke te litten oan beskate saken. De boargemaster droech ferantwurdlikheid foar de iepenbiere oarder, wylst de ofsier fan justysje ferantwurdlik wie foar de strafrjochtlike aspekten. It belied fan 'e Gemeenteplysje waard bepaald yn it saneamde 'tripartite oerlis' tusken boargemaster, ofsier fan justysje en (haad)kommissaris, dat ek wol oantsjut waard as "de trijehoek".
Thomas Hill (keunstskilder)
Wurk
In kar:
Mallemok
Fiedsel
Bûten it briedseizoen binne it folslein oseaanfûgels, dy't har fiede mei fisk en fiskôffal. Resint ûndersyk om de Noardsee hat útwiisd dat mallemokken gefoelich binne foar plestik swalkôffal op see, dat him ophopet yn it spiisfertarringsysteem fan de fûgels. Yn de 20e iuw hat de soarte him wol útwreidzje kind troch de taname fan de kommersjele fiskerij en dêrby frijkommende beskikberheid fan fiskkôffal. Gefoelichheid for klimaatferoaring, in ôfname fan de fiskerij yn de Noardsee en in tanamme fan fersmoarging soene der ta liede kinne dat de soarte efterút giet.
Fleanen
Lykas oare Mokeftigen kin de Mallemok net sa goed rinne, mar it binne treflike fleanders, mei frij stive, rjochte wjukken, wat harren fan de Miuwen ûnderskiedt. Se hawwe in dikke bolle nekke en in relatyf koarte snaffel. De libbensferwachting is heech; it is net ûngewoan dat se fjirtich jier âld wurde.
Bodie (Kalifornje)
Nasjonaal Park
Sûnt 1962 is Bodie in Nasjonaal Park, Bodie State Historic Park neamd. Noch hieltyd steane der sa'n 170 gebouwen oerein yn Bodie, wêrûnder in skoalle en in tsjerke. De gebouwen bliuwe troch de lege luchtfochtichheid yn in goede steat. It is ien fan de bêst bewarre doarpen út de tiid fan it Wylde Westen, ek al baarnde yn 1932 in grut part fan it stêdsje ôf. Besikers kinne it hiele jier troch, tsjin in fergoeding, troch de strjitten fan it stêdsje rinne. It ynterieur fan de hûzen is safolle mooglik yntakt bleaun. De bêste tiid om it stêdsje te besykjen is yn de simmermoannen, yn de wintermoannen is de dyk nei it plak ta net te beriden troch de snie dy't dan op de dyk leit.
Wynmotor Nijetrine 2
Noch gjin hûndert meter noardeastlik fan dizze mole stiet de Wynmotor Nijetrine 1.
Leon Trotski
thumb|right|180px|Leon Trotski Leon Trotski (Russysk: Лев Троцкий/Lev Trotski) (Janowka (de Oekraïne), 7 novimber 1879 — Coyoacán (suden fan Meksiko- stêd), 21 augustus 1940), eigentlik Lev Davidovitsj Bronstein (Лев Давидович Бронштейн), wie in Russyske revolúsjonêr en politikus dy’t ferneamd waard as ien fan de wichtichste gesichten fan de revolúsje.
Blauwe Stientsjespoel
De namme Blauwe Stientiespoele jildt sûnt 15 maart 2007 as de offisjele namme, as ferfanging foar de eardere offisjele namme Blauwe Stientjes.
Piter Dekema
It Ljouwerter Dekemahûs
Boudewijn van Loo, Piter Dekema syn sweager, liet in deftich hûn bouwe oan de Iewâl, no it Hofplein. Oan de súdkant dêrfan liet Piter Dekema foar himsels it Dekemahûs bouwe. Doe’t de steedhâlder Willem Loadewyk yn 1587 troude mei Anna fan Oranje fûnen de Steaten dat harren steedhâlder in amtwent hawwe moast dy’t paste by syn weardichheid en dy fan syn frou. Fan de ergenamten kochten se dêrom it hûs, dat Boudewijn van Loo bouwe litten hie, en it Dekemahûs oan as amtswent foar Willem Loadewyk. Oant 1795 hawwe de steedhâlders der wenne. Nei de Frânske tiid hat kening Willem I it hûs kocht en is oant de sechtiger jierren de foarige iuw keninklik paleis bleaun. Dêrnei hat de gemeente Ljouwert it brûkt as kantoar fan de wethâlders. No is it in hotel.
Pierre Cuypers
Hy is benammen bekend wurden troch it Ryksmuseum en it Sintraal Stasjon yn Amsterdam, kastiel De Haar yn Haarzuilens en syn tsjerken. Hy hat mei-inoar sa'n santich neo-Romaanske tsjerken ûntwurpen, wêrfan sân yn Fryslân:
Elía
Yntroduksje fan Elía
Dat lêste ferhaalelemint is kontroversjeel, mei't iten dat troch ravens brocht wurdt, dat ommers iesiters binne, de measte minsken net oanstean soe. Boppedat binne ravens yn 'e joadske tradysje ûnreine bisten. De Hebriuwske tekst brûkt op dit plak wurd עֹרְבִים, ‘ōrvīm, dat yndie "ravens" betsjut, mar om't it Hebriuwske skrift in konsonanteskrift is, waard dêrby oarspronklik net oanjûn hokker fokalen oft tusken de konsonanten yn pleatst wurde moasten (de moderne fokalisaasje datearret fan folle letter). Mei in oare fokalisaasje soe dit wurd ek "Arabieren" betsjutte kinne. Dat yn alle bibeloersettings tsjintwurdich fan "ravens" sprutsen wurdt, komt troch de Septuaginta, de gesachhawwende iere oersetting yn it Aldgryksk; om't dy it oangeande wurd oersette as κορακες, "ravens", is dat neitiid troch alle oare fertalings oernommen. Lykwols binne in protte, sa net de measte, moderne bibelwittenskippers fan betinken dat der hjirre wierskynlik "Arabieren" bedoeld is, temear om't Elía letter iten kriget fan in oare útlanner, in Fenisyske frou.
Brief oan Joaram
Guon saakkundigen wize om boppesteande redens eltse konneksje tusken Elía en dit brief ôf. Oaren beärgumintearje dat it brief bedoeld wie om in tige "noardlike" sitewaasje yn it súdlike keninkryk oan te pakken, en dat it ferhaal dêrom foar 't neist wol deeglik autentyk is. Wer oaren nimme oan dat by dit brief de namme fan in ûnbekende profeet op in stuit ferfongen is troch in bekenderen-ien.
Wynmotor Nijetrine 4
thumb|240px|De Wynmotor Nijetrine 4 yn 2006 De Wynmotor Nijetrine 4 is in poldermole by it doarp Nijetrine yn de gemeente Weststellingwerf.
De mole is in Amerikaanske wynmotor mei in wynrêd fan 12 blêden en in diameter fan 3,5 meter. Hy waard boud troch de firma Bakker út Drylts, mar yn hokker jier is net bekend. De wynmotor stiet oan in skulpepaad lând de eastlike ouwer fan De Scheene yn it natoergebiet de Rottige Meente, wêr't Nijetrine middenyn leit. De wynmotor is net foar publyk iepene, mar kin ta op koarte ôfstân benadere wurde.
Elía
Elía yn it Nije Testamint
Yn Mattéus 17:1-13, it ferhaal dat bekendstiet as De Ferhearliking op 'e Berch, wurdt ferteld hoe't op 'e top fan in hege berch wêrfan't de namme net neamd wurdt, it antlit fan Jezus begjint te strieljen. De dissipels Petrus, Jehannes en Jakobus, dy't by him binne, hearre dan de stim fan God út in wolk wei sprekken: " 'Dit is Myn Soan, Myn ynleave Jonge, dêr't Ik sa wiis mei bin. Harkje nei Him.' " Ek sjogge se Moazes en Elía oan wjerskanten fan Jezus ferskinen. Petrus freget dan oft er trije tinten opsette sil: ien foar Jezus en elk ien foar Moazes en Elía, mar de ferskining blykt mar fan koarte doer te wêzen.
Súdhollânsk
Subdialekten
It noarden fan it Súdhollânske dialektgebiet wurdt yn sterke mjitte behearske troch it Amsterdamsk en it Haarlimsk, de stedsdialekten fan Amsterdam en Haarlim. Taalkundigen binne fan betinken dat it Amsterdamsk foàr de Tachtichjierrige Oarloch in Wetterlânsk dialekt wie, wylst it Haarlimsk doe wierskynlik ûnder it Kennemerlânsk foel. Dat komôf is noch in bytsje oan 'e útspraak en de wurdskat ôf te hearren, mar dizze dialekten binne no sa fersúdhollânske, dat de folkswiisheid ûntstean koe dat men yn Haarlim it "suverste" Hollânsk praat.
Fierder súdlik wurde yn 'e stêden it Rotterdamsk en it Doardtsk sprutsen. Troch de útwaaiende stedsbefolking is it Rotterdamsk him sûnt de jierren tachtich yn 'e omkriten sterk oan it fersprieden. Yn it Doardtsk klinkt fan alle Súdhollânske dialekten it dúdlikst de ynfloed fan it Brabânsk troch. Om Rotterdam hinne, yn 'e regio dy't wol Súd-Hollân-Súd neamd wurdt, wurde dan noch ferskate sterk ôfwikende plattelânsdialekten sprutsen. Dêrby giet it om it Hoeksk (of ek wol Waardsk) út 'e Hoekske Waard, it Foarne-Putstersk op Foarne-Putten en it Westiselmûnsk yn Iselmûne.
Tjûmen
Tjûmen (Russysk: Тюмень) is in stêd yn West-Sibearje, Ruslân. It is it haadplak fan de oblast mei deselde namme en wat oerflak oanbelanget de grutste stêd fan Ruslân. It ynwennertal fan Tjûmen nimt tige hurd ta. Tjûmen leit oan it Trans-Sibearyske spoar en oan de rivier de Toera.
Tony van der Meulen
Sûnt 2008 is hy freelance sjoernalist, kollumnist, auteur en debatlieder.
Johannes Casparus Bergsma
Biografy
Bergsma besette ek oare bestjoerlike funksjes. Hy wie kommittearde fan de Provinsjale Rekkenkeamer fan Fryslân en lid fan Deputearre Steaten. Yn 1783 folge er syn broer Petrus Adrianus Bergsma op as sekretaris fan de gritenij Dantumadiel dy't dêr grytman waard. Johannes wie in foaroansteand patriot. Hy siet yn it "Geheim Comité van Achten" dêr't fierder Regnerus Livius van Andringa de Kempenaer, Sipco Basseleur, Court Lambertus fan Beyma, Egbert Sjuck Gerrold Juckema fan Burmania Rengers, Hans Hendrik fan Haersma, Willem Anne fan Haren en Schelte Hessel Roorda van Eysinga ek in sit yn hiene. Dat komittee bestie fan 1781 ôf en rette patriottistyske besluten ta dy't dêrnei troch de Steaten fan Fryslân bekrêftige waarden. Hoewol't Bergsma en Van Beyma yn't earstoan goede bûnsgenoaten wiene, soe Van Beyma him yn 1783 oanslute by de demokratyske patriotten en waard Bergsma de oanfierder fan de aristokratyske patriotten. Dêrneist soarge it fakant wurden fan it grytmanskip fan Frjentseradiel foar twaspjalt tusken dy twa; it amt gie lang om let nei Bergsma. Troch de ferskode machtsferhâlding naam Bergsma, lyk as ferskate oare patriotten, yn 1787 de wyk nei Frankryk. Hy soe lykwols net út it amt set wurde.
Charles Groenhuijsen
Carolus Johannes Franciscus (Charles) Groenhuijsen (De Jouwer, 16 april 1954) is in Nederlânsk sjoernalist en publisist.
Nei de NOS
In july 2006 wurket Groenhuijsen fanút in kantoar by de "Wereldomroep" yn Hilfertsom, en fanút syn hûs yn Washington, DC as kollumnist, skriuwer, sprekker en presintator. Hy skriuwt kollumns foar Kluwer. Yn 2006 brocht hy it boek Leve Nederland út. Yn 2007 publisearre hy it boek Hoera, een nieuwe president oer de Amerikaanske presidintsferkiezings fan 2008.
Groenhuijsen wennet yn Bethesda (Maryland), krekt bûten Washington D.C.. Hy is troud en hat trije bern.
Pornofilm
Oplibbing
Oan it Gouden Tiidrek fan 'e Pornografy kaam lykwols in ein troch de yntroduksje fan 'e fideorecorder, dy't yn 'e iere 1980-er jierren yn 'e measte Amerikaanske en in protte Jeropeeske húshâldings húsriem waard. Om't de measte fans fan pornofilms der om foar de hân lizzende redens de foarkar oan joegen om sokke films yn 'e privacy fan harren eigen hûs te besjen, woeks de VHS-fideobân al rillegau út ta it meast brûkte distribúsjemedium foar pornofilms. It gefolch wie dat de pornoyndustry de djoere bioskoopfilm de rêch ta draaide en weromkearde nei ienfâldige lowbudgetproduksjes.
Wetjouwing
De wetjouwing omtrint pornofilms ferskilt fan lân ta lân. Yn in grut diel fan benammen Afrika en Aazje binne sokke films ferbean. Yn Jeropa binne pornofilms yn fierwei de measte lannen en territoaria folslein legaal (útsein fansels wat bernepornografy oangiet). Inkeld yn Bulgarije, Fatikaanstêd, Iislân, Litouwen, de Oekraïne en Wyt-Ruslân binne se yllegaal, wylst se yn it Feriene Keninkryk, Ruslân en Turkije foar in diel legaal binne of in dûbelsinnige status hawwe. Ek yn 'e Feriene Steaten, Kanada en it grutste part fan Súd-Amearika binne pornofilms folslein legaal.
Bekende pornoprodusinten
Inkele bekende produsinten fan pornofilms binne:
Chiquitita
Chiquitita is in nûmer dat oarspronklik opnaam is troch ABBA op 13 desimber 1978 yn de Polar Studios yn Stockholm en útbrocht op it album Voulez-Vous út 1979. Chiquitita wie it achtste nûmer op it album en waard op 16 jannewaris 1979 útbrocht as earste single fan it album.
Oer it nûmer
Chiquitita waard skreaun troch Benny Andersson en Björn Ulvaeus. wat yn it Spaansk "lyts famke" betsjut. Is de earste single ôfkomstich fan it album Voulez-Vous. Der binne gâns iere ferzjes fan Chiquitita, wêrby't it wurktitels Kålsupare, Three Wise Guys, Chiquitita Angelina en In The Arms of Rosalita hie. In revisearre ferzje, mei ynfloeden fan it Simon & Garfunkel nûmer El Cóndor Pasa wurdt úteinlik opnaam yn desimber 1978 en útbrocht yn jannewaris 1979. Nei it sukses fan de Ingelske ferzje nimt ABBA Chiquitita ek yn it Spaansk op, nettsjinsteande it feit dat de band dizze taal hielendal net praat. Dêrom sjonge se it nûmer fonetysk yn.
Britten (histoarysk folk)
Taal
De Britske talen binne ûntstien út it Proto-Keltysk, neidat de Britske eilannen bewenne rekken fan Kelten fan it fêstelân fan Europa. De earste Britske taal soe it Britsk west hawwe, dêr't letter de sub-taalgroepen Kumbrysk, Welsk, Kornysk en Bretonsk yn Galje út ûntstien binne. Welsk, Kornysk en Bretonsk binne bewarre bleaun, mar it Kumbrysk stoar al yn de 12e iuw út.
Territoarium
Om-en-by de tiid dat de Romeinen fuortgienen begûn it grutte ferfarren fan de Angelsaksen nei de eastkust fan Brittanje, dêr't hja har eigen keninkriken stochten. Sadwaande rekke it Brytonysk yn de kriten útstoarn en waard dy taal ferfongen troch dy fan de Angelsaksen. Yn deselde tiid wienen der Britten dy't harren yn it Bretanje fan no fêstigen. Dêr makken hja harren lytse keninkriken en dêr ûntie it Bretonsk út it Britske Keltysk (Insular Celtic). De Britten bleaunen en master oer Cornwall en noardwest-Ingelân, dêr't ûnder oaren de keninkriken Dumnonia en Rheged oerlibben. Oan de ein fan it 1e millennium hiene de Anglosaksen en Gaels it grutste part fan it Britske territoarium yn Brittanje ferôvere, sadwaande rekke de kultuer en de taal fan de ynlânske Britten wei, útsein yn Wales, Cornwall, parten fan Kumbria en it easten fan Galloway.
Westerhûs
Yn 1640 wienen se noch eigendom fan de Steaten fan Fryslân, dy't se yn 1644 ferkochten. Yn 1698 en 1700 wienen se eigendom fan Sioerd Tierckx Westerhuis, earst fermeld as skepen fan Ljouwert en letter as boargemaster fan Ljouwert. Hy sil mooglik bouhear west hawwe fan de bûtenpleats. Neffens it floreenkohier fan 1700 wie “Burgemeester Westerhuijs” sels brûker fan de 74 pûnsmiet (27 ha.) lân dy't hearde by “een plaats, Westerhuis state”.
Syn dochter Dieuwke boaske yn 1697 Johannes Wielinga dy't yn 1709 stoar. Hja liet as widdo yn 1723 in bank snije yn de tsjerke en bestelde yn 1724 in stek foar it bûten, beide by Jacob Sydses Bruinsma. Yn 1728 wurdt se noch neamd yn it stimkohier, wyls Johannes Martens dan brûker fan de pleats is. Yn 1832 is it gehiel eigendom fan J.W.M. baron Collot d’Escury te Leien.
Berlyn
Nei de Twadde Wrâldoarloch wie Berlyn mear as fjirtich jier in dielde stêd mei East-Berlyn as haadstêd fan de Dútske Demokratyske Republyk en West-Berlyn as in stik West-Dútslân yn East-Dútslân. Nei't de beide Dútslannen yn 1990 wer byinoar kamen, waard Berlyn de haadstêd fan de feriene Bûnsrepublyk Dútslân. Pas doe (1990) krige Berlyn syn hjoeddeistige foarm en waard it as dielsteat ta de Bûnsrepublyk talitten, want ek al wie West-Berlyn al fan 1949 ôf algemien as sadanich behannele, formeel krige it dy status nea.
Demografy
Der wenje mear as 460.000 bûtenlanners út 185 lannen yn 'e stêd: likernôch 117.700 Turken, 40.800 Poalen, 24.800 Servjers, 14.000 Russen, 13.800 Italjaners, 12.600 Amerikanen, 11.500 Frânsen, 11.500 Kroaten, 11.300 Fietnamezen, 10.400 Bosnjers, 10.100 Griken, 9.200 Britten, 8.400 Eastenrikers, 7.900 Libanezen, 5.900 Tay, 5.800 Spanjerts en 5.600 Sinezen. Der binne likernôch 200.000 net registrearre flechtelingen. De wurkleazens by de bûtenlanners is 41,5 prosint.
Ferkear en ferfier
Sûnt de sluting fan de ynternasjonale lofthaven Berlin-Tempelhof yn 2008 is Flughafen Tegel it iennichste fleanfjild binnen it stedsgebiet. It fleanfjild Berlin-Schönefeld leit krekt bûten de stedsteat Berlyn yn de Brandenburchske gemeente Schönefeld. Yn it suden waard op it stuit noch wurke oan it nije fleanfjild Berlyn Brandenburch dat begjin 2015 neffens de planning iepene wurde sil. Mei de iepening fan Berlyn Brandenburch soenen sawol Tegel as ek Schönefeld slute.
Wapen en flagge
thumb|100px|Stedswapen (sûnder kroan) Op it stedswapen is in steande swarte bear ôfbylde. De oarsprong fan it wapen is net dúdlik. Der wurdt grute dat it wapen komt fan Albrecht I, ek wol ‘Albrecht de Bear’ neamd, de persoan dy’t stifter wie fan de Mark Brandenboarch. Der wurdt ek wolris sein dat de bear sjoen wurde moat as in ynterpretaasje fan de stedsnamme, mar dy teory is minder wierskynlik. De âldste oerlevering fan de bear is op in segel út it jier 1280. Iuwenlang moast de bear de segels en wapens diele mei de earnen fan Brandenboarch en Prusen. Pas yn de 20e iuw wûn de bear it fan de earn en ferskynde alsa op it stedswapen.
Columbia (Súd-Karolina)
Klimaat
Yn jannewaris is de temperatuer trochstrings 14 °C en yn july is dat 34 °C.
Willemstêd (Kurasau)
Ekonomy
Yn de 17e iuw waard Willemstêd in frijhaven. Al gau ûntstie hjir de wichtichste regionale slavenmerke. De út Afrika oanfierde slaven waarden yn Willemstêd oan lân brocht. Dêrnei waarden se ferdield oer ferskate bestimmings yn Midden-Amearika en Súd-Amearika. Yn de 20'er jierren fan de 20e iuw boude Shell by Willemstêd ien fan de grutste oaljeraffinaderijen fan de wrâld. Hjir wurdt rûge oalje ferwurke út Fenezuëla. Foar de lokaasje waard keazen omdat it fêstelân polityk sjoen net stabyl genôch wie. Yn de Twadde Wrâldkriich draaide de raffinaderij op topkapasiteit om kerosine te produsearjen foar de Amerikaanskeanske bommegoaiers.
Wouter Bos
thumb|right|Wouter Bos Wouter Bos (Flaardingen, 14 july 1963) is in Nederlânske politikus.
Listlûker earste ferkiezing
By de ferkiezing wûn de PvdA; Wouter Bos bliek in stimmenlûker te wêzen. De partij krige der der 19 sitten by en kaam mei 42 yn de Keamer. Dêrmei wienen hja lykwols krekt net de grutste; it CDA bleau harren foar mei 44 sitten. Yn de formaasje dy’t folge, die bliken dat it net echt klikte tusken de PvdA en it CDA. Nei 80 dagen hâlden de partijen der mei op. Wouter Bos koe it min fine mei Jan Peter Balkenende. Se wurden it net iens oer besunigings dy’t nedich wiene om Nederlân der ekonomysk wer wer boppe-op te krijen. It CDA foarme dêrnei in kabinet mei de VDD en D66.
Nederlânske kampioenskippen koartebaanriden
It nasjonaal kampioenskip wurdet ferriden neffens it koartebaanprinsipe dus yn in rjochte line oer 160 meter foar de manlju en 140 meter foar de froulju. It kampioenskip bestiet út meardere rondes, yn de earste ronde ride alle dielnimmers twa kear de ôfstân, wêrnei't de snelste sechtjin riders trochgean nei de twadde ronde. Ut dizze twadde ronde geane der acht troch nei de heale finale en dêrnei fjouwer troch nei de finale. Yn dy finale ride alle riders ien kear tsjin elkoar, as ien rider al syn trije tsjinstanners ferslaat is hy of sy kampioen. Mocht der nimmen trije ritoerwinnings hawwe, dan wurde de tiden út de finale opteld en is dejinge mei de snelste tiid winner. Foar de plakken 2 oant en mei 4 telle altyd allinnich de tiden.
Manlju
Fan 1987 ôf ynklusyf Junioaren-A
Arp Hiemstra
Arp groeide op yn in grifformearde húshâlding as achtste fan tsien bakkersbern en wie yn it earste plak fuotballer by fuotbalklub Nicator en semi-prof by Sportklub Ljouwert en ek noch 2 jier by fuotbalferiening It Hearrenfean. Syn spulynsjoch makke dat er faak oanfierder wie. Syn karriêre as keatser begûn nei de oarloch. Yn 1944 wûn er fjouwer fan de fiif ledenpartijen fan keatsklub It Noarden. Hy keatste mei mannen Tetman de Vries of de heit fan Piet IJsbrandy, Peke. Syn earste keningskip op in LKC-ledepartij tsjin de lettere maat Theun de Bruin betsjutte syn earste grutte priis. Omdat er sels net fierder leare woe gie er op syn fyftjinde fan skoalle en waard help by in blommist. Syn sterke gefoel foar rjochtfeardigens makke dat er sûnder wurk rekke. Ek letter soed er noch wolris in konflikt krije. Yn 1950 wûn er de PC mei Marten v.d. Leest en Theun de Bruin. Twa jier letter sit er wer yn de finale. Tusken 1950 - 1955 sit it duo Marten van der Leest en Arp Hiemstra leafst fjouwer kear by de leste fjouwer op de PC. Yn 1956 wint er en wurdt ek kening mei as maten Marten van der Leest en Johan Jansen út Harns. Dit wie syn lêste PC-winst, mar op de Frjentsjerter Bûnspartij geane syn súksessen fierder. Yn 1957 wint hy de Bûnspriis mei Sip van der Zee en Jan Rodenhuis, twa jier letter opnij, no mei broer Dicky van der Zee en Jan Rodenhuis. Yn 1960 nimt LKC de winst wer mei yn in gearstalling mei Rienk de Groot en Jaap Pander en Arp Hiemstra. Yn 1961 wurdt Arp Hiemstra foarynse oant hy as reserve-foarynse yn 1965 stoppet.
Roger Federer
thumb|right|250px|Roger Federer Roger Federer (Dútsk: Roger Federer) (Basel, 8 augustus 1981) is in Switserlânsk profesjoneel tennisspiler. Berikte syn heechste ATP singles plak nûmer 1 op 2 febrewaris 2004.
Paulus Moreelse
Moreelse wie in learling fan de Delftske portretskilder Michiel Jansz. fan Mierevelt, dy't it wer fan Anthonie fan Blocklandt ûnderwiisd wie. Hy makke in stúdzjereis nei Itaalje, dêr't er in protte opdrachten foar portretten krige. Werom yn Utert waard er yn 1596 lid fan it zadelaarsgilde, en yn 1611 wie er ien fan de oprjochters fan it nije skildersgilde en waard dêr ek de earste deken fan.
Highlander (film)
Plot
Dyselden bringe MacLeod wer thús by syn faam Kate. Dêr wurdt fêststeld dat er foar de dea opskreaun is, mar dochs komt MacLeod net te ferstjerren. Ynstee betteret er op ûnferklearbere wize wer op. Sels achtet er him lokkich, mar de oare clanleden ornearje dat er in pakt mei de duvel sletten hawwe moat. Kate, wa har leafde omslacht yn haat, fiert dejingen oan dy't MacLeod op 'e brânsteapel bringe wolle om him terjocht te stellen, en ek Dougal wol him dea hawwe. Angus, dy't it clanhaad is, leit dêr lykwols it near op en rêdt it libben fan MacLeod troch him te ferbaljen. MacLeod doarmet in skoft troch de Heechlannen oant er kunde kriget oan in jonge frou, Heather MacDonald, mei wa't er trout. MacLeod wurdt smid en set him mei syn oarehelte nei wenjen yn 'e ruïne fan in âlde stins.
Doarpisme
As oarsaken kinne neamd wurde: de eartiidske konsintraasje op spesifike doarpssaken ( sa as terpbou, agraryske organisaasje, earmesoarch, buorreplicht), de doetiidske isolaasje fan de doarpen, de striid om in ekonomyske- of politike machtsposysje (bygelyks tsjinstellingen tusken stêden underling of skeel tusken doarp en stêd oer b.g waachrjocht), de ôftwongen tsjerklike kombinaasjes sûnt de Reformaasje en it ferskil yn doarpstype nei sosjale struktuer (bygelyks boeredoarpen neist arbeiders- en middenstânsdorpen).
Highlander (film)
Casting
De Frânske akteur Christopher Lambert waard cast yn 'e titelrol nei't regisseur Mulcahy in foto fan him yn in tydskrift stean sjoen hie by in artikel oer syn resinte film: Greystoke: The Legend of Tarzan, en fûn dat er der perfekt útseach foar Connor MacLeod. Yn tarieding op syn rol folge Lambert, dy't amper Ingelsk spriek en him no Ingelsk mei in Skotsk-Ingelsk aksint eigen meitsje moast, moannenlang moarns fjouwer oeren lang spraaklessen fan in logopedist en middeis fjouwer oeren skermlessen fan Bob Anderson, dy't yn 'e oarspronklike Star Wars-trilogy by it skermjen de stunt double foar David Prowse west hie (dy't Darth Vader spile).
Soundtrack
De soundtrack fan Highlander omfette it liet Who Wants to Live Forever fan 'e Britske band Queen, dat troch muzikant Brian May spesjaal skreaun waard foar de sênesekwinsje yn 'e film wêryn't te sjen is hoe't Heather almar âlder wurdt wylst MacLeod sels jong bliuwt. It nûmer waard in reuseftige hit. De soundtrack omfieme ek twa oare nûmers fan Queen: A Kind of Magic en Princes of the Universe. De soundtrack fan 'e film waard yn 1995 útbrocht op it album Highlander: The Original Scores, yn 'e mande mei de soundtracks fan 'e earste beide ferfolchfilms.
Resultaat
Highlander brocht yn 'e bioskopen yn 'e Feriene Steaten en Kanada $5,9 miljoen op, en yn alle oare lannen en territoaria $7,0 miljoen. Wrâldwiid kaam de opbringst dêrmei út op $12,9 miljoen. Ofset tsjin it budget fan $19 miljoen betsjut dat in ferlies fan $6,1 miljoen, dêr't de marketingkosten noch by komme. Lykwols, wat Highlander yn 'e bioskopen net wist berikken (om winst te meitsjen), krige de film neitiid wol foarinoar by ferhier yn 'e fideoteken en troch ferkeap as keapfideo. De film ûntjoech him al rillegau ta in wiere cultfilm, mei in trouwe skare fans.
List fan legindaryske hearskers yn Fryslân
Hûs Askonius
Yn 58 wurdt Fryslân allieard oan it Romeinske Ryk.
Wynmotor Koudum
Wynmotor Koudum kin ferwize nei twa Amerikaanske wynmotors by it doarp Koudum:
Jacob Kuyper
thumb|Jacob Kuyper Jacob Kuyper (Rotterdam, 1821- De Haach, 1908) wie ierdrykskundige en kartograaf. Hy wie mei-oprjochter fan it Keninklik Nederlânsk Ierdrykskundich Genoatskip (KNAG). Hy publisearre meardere ierdrykskundige wurken, kaarten en atlassen:
Boppe-Germaanje
De Romeinske oanwêzigens soe likernôch yn 406 einigje.
Wynmotor Nijetrine 9
De mole is in Amerikaanske wynmotor mei in wynrêd fan 18 blêden, wêrfan it boujier net bekend is. Hy stiet tichtby in fûgelsjochhutte yn it súdeastlike diel fan it natoergebiet de Rottige Meente, wêr't Nijetrine middenyn leit. De wynmotor is net iepen foar 't publyk, mar kin wol oant op inkele meters benadere wurde.
The Dark Ship
Ynhâld
Pyetra is no al inkele jierren in isolearre mienskip mei't it lân om it doarp hinne, krekt as safolle gebiet, weromnommen is troch 'de Oaren' (sjoch: Etched in Bone) nei't de Minsken Earst en Lêst-beweging oarloch tsjin dyselden fierde. (De Oaren, of de terra indigene, sa't se harsels neame, binne stalferwikselders, fampieren en ierdgeasten fan ûnbidige macht, dy't de wrâld al bewennen foar't de earste minsken har ûntjoegen.) Wat it foar Pyetra noch minder makket, is dat de macht yn it doarp oernommen is troch kaptein Starr en syn bemanning, in kliber gewelddiedige seerôvers dy't de gewoane doarpelingen útrûpelje en ûnderdrukke, en der sels net foar tebekskrilje om froulju te ferkrêftsjen of minsken dea te slaan.
As de oaren fuort binne, hellet Vedette de beide muntstikken foar 't ljocht en seit se dat se in elemintêre geast fan fjoer te wurd wol. De frou fan fjoer ferskynt oan har en Vedette fertelt har dat se as tsjinst werom wol dat sy it skip fan Starr yn ljochte lôge set, sadat Lucy en de bern yn 'e gaos ûntkomme kinne. Se begrypt dat it har eigen dea wurde sil, mar dêr hat se frede mei. As it skip begjint te brânen, brekt der yndie ûntsjoer ûnder de bemanning út. Kaptein Starr kriget Lucy en de bern yn 'e gaten en wol harren te liif, mar Vedette klammet harsels oan him fêst om him tsjin te hâlden. Dat slagget, mar as it fjoer de foarrie munysje oan board berikt, giet it hiele skip de loft yn. Vedette rekket te wetter, mar der komt har neat oer, wylst om har hinne Starr en syn bemanning troch Oaren yn 'e foarm fan haaien en noch ynbaarliker meunsters ferswolge wurde
Baarderadiel
Baarderadiel (Nederlânsk en offisjeel: Baarderadeel) is in eardere gemeente yn it noardwestlike part fan Fryslân. Dizze gemeente hie op 1 jannewaris 1980 in befolking fan 5.054 minsken, en besloech in oerflak fan 72,85 km². It gemeentehûs fan Baarderadiel stie yn Mantgum, mar it grutste plak wie Winsum. It wie in plattelânsgemeente dy't oarspronklik oan 'e Middelsee lei en sterke kulturele tradysjes hie dy't oant op 'e dei fan hjoed beholden binne. Yn 'e tweintichste iuw rekke in grut part fan 'e gemeente troch gebrek oan wurkgelegenheid sterk ûntfolke. Yn 1984 waard Baarderadiel opheft en mei de buorgemeente Hinnaarderadiel gearfoege ta de nije gemeente Littenseradiel. Tsjintwurdich is it grûngebiet fan it eardere Baarderadiel ferdield ûnder de fúzjegemeenten Ljouwert, Súdwest-Fryslân en De Waadhoeke.
Jon Bernthal
Lettere jierren
Yn 'e film Sweet Virginia, ek út 2017, spile Bernthal in hiel oare rol, fan in sêftmoedige moteleigner dy't oanhelle is mei de sykte fan Parkinson, mar op 'e nij krige er foar syn aktearjen fan alle kanten lof taswaaid. Hy hie ek yn 'e biografyske film First Man spylje sillen, mar dat moast er ôfsizze doe't syn dochter yn it sikehûs rekke. Yn 2018 wied er te sjen yn 'e heistfilm Widows, fan Steve McQueen. Fierders spile Bernthal yn 2019 mei yn 'e ûnôfhinklike aventoerefilm The Peanut Butter Falcon en hied er de rol fan autofabrikant Lee Iacocca yn 'e film Ford v Ferrari. Fierders liende er dat jiers syn stim oan en spile er mei motion capturetechnyk de rol fan majoar Cole D. Walker yn 'e fideospultsjes Tom Clancy's Ghost Recon Wildlands en Tom Clancy's Ghost Recon Breakpoint. De film The Many Saints of Newark, in prequelfilm fan 'e misdiesearje The Sopranos, wêryn't Bernthal de rol fan Johnny Soprano spilet, is ein 2019 yn 'e postproduksjefaze en sil yn 'e rin fan 2020 útkomme.
Bûnte gril
Fersprieding
De fûgels dy't op de Sibearyske toendra's briede en fan Grienlân en Yslân oerwinterje meast oan de westkust fan Afrika. Dizze fûgels binne ûnder it trekken yn it foar- en neijier faak yn grutte kloften te sjen op it waad dat healwei op de rûte nei it oerwinteringsgebiets leit.
De fûgels dy't yn East-Aazje briede, oerwinterje faak yn Súdeast-aazje. De bûnte grillen dy't yn Noard-Amearika briede hawwe meast net sa'n grutte ôfstân ôf te lizzen mar briede wat súdliker oan de Atlantyske kust of de kust fan de Stille Oseaan.
Omgong fan Frankryk 2013
Startplak
De start wie yn Porto-Vecchio, in plak en gemeente yn it Frânske departemint Corse-du-Sud op it eilân Korsika yn de middelânske see.
Frysk Jeugdparlemint
2008
Fan 5 t/m 7 maart 2008 waard de santjinde edysje fan it Frysk Jeugd parlemint holden. De hammer waard oerdroegen troch Kommissaris fan de Keninginne Ed Nijpels.
Jehannes de Doper
Hy ferkundige it boadskip dat elkenien troch de doop ferlost wurde sil fan alle sûnden. Jehannes liede in tige sober bestean yn de woastyn. Hy klaaide him yn in kameelhierren mantel en fiede him mei sprinkhoannen en wylde huning. Op oarder fan Herodes Antipas, de Joadske kening soed er ûnthalze wurde. Tradisjoneel wurdt dat witen oan de kueren fan syn dochter Salomé.
Mûntsjebuorstermole
De Mûntsjebuorstermole, dy't inkele hûnderten meters ten noarden fan Nijhuzum stiet, is in spinnekopmole. Hy waard foar 1832 boud om tegearre mei in oare spinnekopmole de 155 ha grutte Mûntsjebuorsterpolder te bemeallen. De mole hat in flecht fan 13,60 meter en hie yn it earstoan in skeprêd en krige pas letter in fizel. Foar 1940 waard de funksje fan de mole oernomd troch in diselmotor, dy't yn it ûnderhûs fan de mole setten waard. It boppehûs waard dêrnei sloopt. De dieselmotor waard letter ferfongen troch in elektromotor.
Petrosomatoglyf
It wurd komt fan it Grykske πέτρα – petra ("stien"), σῶμα – soma ("lichem") en γλύφειν – glyphein ("kervje"). Fuotten wurde it meast ôfbyld, mar knibbels, earmtakken, hannen, hollen, fingers, ensafuorth., komme ek foar.
Harry Mulisch
Mulisch, soan fan in Eastenryksk-Hongaarske heit dy't kollaborearre yn de Twadde Wrâldoarloch en in Dútsk-Joadske mem, waard grutbrocht yn dy oarloch, dy't tige ynfloed op him en syn skriuwerij hân hat. Yn 1947 ferskynde syn earste ferhaal (De kamer), yn 1952 folge syn earste roman: archibald strohalm. In soad boeken folgen, lykas Het stenen bruidsbed (1959), Twee vrouwen (1975), De aanslag (1982) en De ontdekking van de hemel (1992). Syn lêste roman wie Siegfried, ferskynd yn 2001. 'Magysk-mytysk' is in protte brûkte oantsjutting fan in grut part fan Mulich syn oeuvre.
Emma fan Waldeck-Pyrmont
Libben
Yn de lêste dagen fan kening Willem III (fan 14 oant en mei 23 novimber 1890) funksjonearre Emma as regintesse. Nei de dea fan Willem III naam hja dy taak op foar har dochter Wilhelmina, oant Wilhelmina yn 1898 achttjin waard en de troan bestige koe. Hja waard dêrby holpen troch de Ried fan Fâlddij, fan wa't noch wolris útstellen kamen dêr Emma har tsjin ferdigenje moast.
Maarheeze
Maarheeze (Brabânsk: Màres) is in doarp yn de Nederlânske gemeente Cranendonck, provinsje Noard-Brabân. It doarp hat sa'n 5300 ynwenners.
Hartochdom Boergonje
De ein
Yn namme Boergonje bleau bestean, mar it soe gjin wichtige rol mear spylje, it waard de âlde provinsje en de hjoeddeiske regio Bourgogne.
Onsta
De earste Onsta dy't neamd wurdt yn skreaune boarnen is Folkmar, hy fertsjintwurdige Hunsingo yn 1325 en 1326. In mooglike pakesizzer fan him wie yn 1364 haadling te Sauwerd. Yn de 15e iuw hearden de Onsta's by de Fetkeapers en wiene tsjinstanners fan de stêd Grins.
Regnerus Livius fan Andringa de Kempenaer
|thumb|Livius van Andringa de Kempenaer, 1806 troch [[Willem Bartel van der Kooi ]] Regnerus Livius van Andringa de Kempenaer (De Bosk 24 maart 1752 - Arnhim 3 desimber 1813), wie in Nederlânsk steatsman. Hy is de grûnlizzer fan it aadlike geslacht Van Andringa de Kempenaer.
Eftergrûn, oplieding en iere karriêre
thumb|right|[[Andringastate (De Lemmer)|Andringastate, it wenhûs fan Regnerus op De Lemmer]] Regnerus Livius van Andringa de Kempenaer waard ferneamd nei syn twa petefaren. Syn heit Hendrik van Andringa de Kempenaer wie skepen fan De Bosk en dt syn heit wie boargemaster fan Harns. R.L. van Andringa de Kempenaer wie fan boargerlik én fan aadlik komôf.
Turken
De Turken binne in folk mei as kearngebiet Anatoalje, Syprus en Súdeast-Europa. Yn in protte oare lannen, benammen yn Europa, wenje Turkske ymmigranten. Sa'n 70–80 % fan de ynwenners fan Turkije binne Turken (likernôch 58 miljoen minsken). De hjoeddeistige Turken yn Turkije wurde taalkundich en etnysk ta de Turkske folken rekkene. It oantal Turken dat oarspronklik út Turkije komt of dêr noch wennet wurdt op 73 miljoen rûsd (2011).
Merck Syrcks Terwisscha
Merck (of Marck) Syrcks Terwisscha, wurdt yn 1514 fermelden as grytman fan Skoatterlân en Stellingwerf.
Herman van Rompuy
thumb|right|200px|Herman Van Rompuy Herman Achille Van Rompuy (Etterbeek, 31 oktober 1947) is een Belgyske politikus fan de Kristen-Demokratyske en Flaamske partij en sûnt 30 desimber 2008 de Premier fan Belgje. Fan 2009 oant 2014 wie er de earste permaninte foarsitter fan de Europeeske Rie. Dy funksje wurdt ek wol 'Presidint fan Europa' neamd.
Toon Tellegen
Wurk
Tellegen syn jeugdboeken en syn wurken foar folwoeksenen kinne faak mar dreech faninoar skaat wurde. In protte fan syn berneboeken mei bisteferhalen wurde ommers troch folwoeksenen lêzen en syn proaza en poëzij wurdt ek troch de jongerein wurdearre. De ûndersteande yndieling is makke op basis fan gegevens fan Utjouwerij Querido en de Keninklike Bibleteek yn De Haach.
Stoommasine
thumb|right|300px|Stasjonêre stoommasine In stoommasine is in soart fan motor dy't de enerzjy fan hjitte, ûnder druk steande stoom foar in part omset yn meganyske arbeid. Oer it algemien bart dat troch stoom útsette te litten yn in silinder. De sûger dy't yn de silinder sit sil troch de útsettende stoom fuortdrukt wurde. Troch in kruk-driuwstangmechanisme wurdt de ekspânsje-enerzjy op in driuwtsjil oerbrocht. De stoommasine waard yn 1764 útfûn troch de Ingelsman James Watt.
It Goai
Bestjoer
It Goai bestiet op 't heden (2014) út 9 ûnderskate gemeenten, mar de provinsje Noard-Hollân liket oan te stjoeren op in nije gemeentlike weryndieling, wêrby't mooglik ien Goaiske gemeente oerbliuwe sil. De hjoeddeiske gemeenten binne: Dêrfan foarmje de gemeenten Muiden, Weesp en Widemarren de histoaryske Fechtstreek.
Lesij fan Syrakuse
Feestdei
De feestdei fan Sint-Lesij falt op 13 desimber.
Sweden
thumb|left|250px|Lúsiafeest yn in Sweedske tsjerke Yn Sweden wurdt Luciatåg of har feestdei 12 desimber fierd. De âldste dochter bringt dan as in sabeare Lesij yn wite klean mei in ljochtkrâns op de holle harren heit en mem en broerkes en/of suskes it moarnsbrea op bêd. Yn doarpen, stêden, op skoallen en hegeskoallen wurdt op de jûn tefoarren in saneamde Lúsiabreid keazen.
Iran
De namme
Iran waard oant 1935 troch de wrâld mei Perzje oantsjutten wylst de ynwenners sels it lân Iran neamden. Dêrom frege de doetiidske Perzyske monarch, Reza Sjah, oan alle lannen om tenei de namme Iran te brûken. Iran hâldt yn 'Lan fan de Ariërs'. Nei in beswier fan de Perzyske/Iraanske learden, kundige it regear yn 1959 oan dat beide nammen offisjeel brûkt wurde meie. In ynwenner fan Iran/Perzje is in Iraniër of in Pers of yn it Perzysk; Irani of Pars (ایرانی).
Nederlânsk kampioenskip fuotbal
Stjer
Nei't Ajax yn it seizoen 2010/2011 foar de tritichste kear kampioen wurden is, hat de klup no trije stjerren. PSV is de ienichste klup dit op dit stuit twa stjerren hat, it hat 21 lânstitels. Klubs dy't ien op it sjirt drage meie binne Feyenoord, 14 kear lânskampioen en HVV, 10 kear kampioen. HVV is de ienichste net profesjonele fuotbalklup mei in stjer.
Iran
Provinsjes
De haadstêd fan Iran is Teheran. Oare wichtige stêden binne Mashhad, Tabriz, Sjiraz, Abadan, Kerman, Zahedan, Karaj, Rashjt, Yazd, Hamadan, Chorramsjahr, Ahvaz, Urmia, Arak, de religieuze stêd Qom en de âlde haadstêd Isfahan.
Skiednis
Yn de 11e iuw hienen de Turkske Seltsjoeken it yn it gebiet foar it sizzen. Sy fersloegen de Arabieren en oermasteren op harren bar Iran. Mar ek it ryk fan de Seltsjoeken foel letter wer út inoar troch de komst fan de Mongoalen yn de 13e iuw.
Sûnt it presidintskip fan de herfoarming tadiene presidint Mohammad Khatami wurdt it lân, dêr't mear as de helte fan de befolking jonger is as 30 jier, sa stadichoan modernisearre. De behâldende geastlike lieders hawwe it der lykwols foaral foar it sizzen en hâlde al te radikale herfoarmings tsjin.
Religy
Op strjitte kontrolearret de religieuze polysje oft froulju harren wol oan de religeuske kleanfoarskriften hâlde. Ek wurdt kontrolearre op oar ûnseedlik gedrach. Under it freetemiddeisgebed wurdt neffens de islamitysjke tradyse in khutbah of politike rede holden.
Fan de befolking fan Iran is 89% sjiiet en 9% prosint is soenniet. De soennieten binne fral Koerden yn it noardwesten, Beloetsjy yn it súdeasten en Turkmenen yn it noardeasten fan it lân. Ferspraat oer it lân wennen ek in protte neifolgers fan it soefisme, mar dizze kinne sawol soennitysk as sjiitysk wêze. .
Feriening Natuermonuminten
It ûntstean en de skiednis
De oanlieding ta de oprjochting wie it foarstel fan B&W fan Amsterdam, yn novimber 1904 om it wetter fan de Naardermar mei stedsôffal te dimpen. It wie de Amsterdamske ûnderwizer en natuerleafhawwer Jac. P. Thijsse dy’t yn ferset kaam. Thijsse kende de fugelrike mar as ien fan de sear weinigen. Dit kaam omdat hy sa út en troch mei in roeiboat de mar op gie. Hy begûn brieven rûn te stjoeren, dêryn stelde hy foar om de Naardermar gewoan mar oan te keapjen. Dit alles joech neat.
Sylvia Kristel
Oare films
thumb|Sylvia Kristel yn 1973 Kristel krige dêrnei ek filmrollen yn útsoarte net eroatyske films en spile yn in rige Frânske, Italjaanske en Amerikaanske films, neist akteurs as Gérard Depardieu, Michel Piccoli en Alain Delon en ûnder rezjy fan filmmakkers as Roger Vadim, Claude Chabrol, Alain Robbe-Grillet en Ken Annakin.
Projekten nei 2000
Yn 2001 hie Kristel in lytse rol yn Vergeef me, de debútfilm fan Cyrus Frisch en fierders yn Lijmen/Het Been mei Willeke van Ammelrooy neffens de roman fan Willem Elsschot. 2003 waard kielkanker by har ûntdutsen, mar sy waard letter genêzen ferklearre. Partner Freddy de Vree stoar yn 2004. Yn 2006 arbeide Kristel op mei komponist Stephen Emmer oan it projekt Recitement, wijd oan poëzy en muzyk, wêrmei't hja itselde jier tegearre optreden op it Crossing Border-festival yn De Haach.
Yn 2009 spile hja yn it teaterstik Wie weet overleeft de begeerte me wêryn't hja ferhelle oer har libben op it hichtepunt fan har karriêre, har leafdes en har ferslaving. Nei in aktearlins fan acht jier, spile hja 2010 wer yn de film Two Sunny Days en yn de telefyzjerige Le Ragazze dello Swing (the swing girls), oer it Trio Lescano.
Syrus de Jongere
Syrus de Jongere (yn Mesopotaamje?, nei 424 f.Kr. – Kûnaksa, 3 septimber 401 f.Kr.) wie in prins fan it Achaimenidyske Perzyske Ryk en in jongere broer fan 'e Perzyske kening Artakserkses II. Hy waard ferneamd yn 'e skiednis fan 'e Aldheid fan it Heine Easten om't er it tsjin syn broer yn 'e kant sette en besocht himsels foar Artakserkses yn 't plak op 'e troan te bringen. Dêrta loek er leger gear dat foar in diel bestie út in kloft Grykske hierlingen. Yn 'e Slach by Kûnaksa, yn it hert fan it Perzyske Ryk, kaam Syrus lykwols om. De Griken, dy't neitiid bekend kamen te stean as de Tsientûzen, moasten har doe in wei nei de kust fan 'e Swarte See fjochtsje, in barren dat letter troch ien fan harren lieders, Ksenofon, fêstlein waard yn syn boek de Anabasis.
Siedpunt
Tapassings
By distillaasje wurdt it siedpuntferskil fan stoffen brûkt om in skieding ta stân te bringen.
Hans Christian Andersen
Jonkheid
Hans Christian Andersen wie hikke en tein yn 'e stêd Odense, op it eilân Funen. Hy wie it ienlingsbern fan 'e skuonmakker Hans Andersen en dy syn frou Anne Marie Andersdatter. Syn heit miende, op grûn fan ferhalen dy't syn beppe oan heitekant him ferteld hie, dat de famylje oarspronklik fan adel wie, mar neitiid hat ûndersyk útwiisd dat er dêr mis mei wie. Lykwols geane der noch altiten teoryen (sûnder ienige ûnderbouwing) dat Hans Christian Andersen de oerwûne soan fan 'e Deenske kening Kristiaan VII wie.
Trier
Trier (Frânsk: Trèves, Latyn: Augusta Treverorum) is de âldste stêd fan Dútslân. Stedsdistrikt (kreisfreie Stadt) Trier leit op de rjochterouwer fan de Moezel en hat sa'n 105.000 ynwenners.
Porta Nigra
Porta Nigra is in poarte yn de Romeinske stedsmuorre fan Trier. De Porta Nigra is makke fan sânstien dat yn de rin fan de iuwen, ûnder ynfloed fan it waar ferkleure. Fandêr de namme : Porta ( poarte ) Nigra ( swart ).
Man on a Ledge
Plot
It docht bliken dat 'Joe Walker' eins Nick Cassidy is, in âld-plysjeman dy't twa jier lyn oppakt is foar it stellen fan 'e Monarchdiamant fan 'e rike en machtige sakeman David Englander. Hoewol't de diamant nea weromfûn is en Nick by heech en by leech syn ûnskuld folholden hat, is er feroardiele ta in finzenisstraf fan 25 jier. In moanne lyn is er lykwols ûntsnapt út 'e Sing Sing-finzenis nei't er tastimming krigen hie om 'e begraffenis fan syn heit Frank by te wenjen. As Lydia him mei de opdiene kennis oer syn wiere identiteit konfrontearret, hâldt Nick fol dat er ûnskuldich is. Hy beweart dat Englander, dy't troch in stikmannich ferkearde sakebeslissings yn finansjele need bedarre wêze soe, him opdraaie litten hat foar in misdriuw dat nea plakfûn hat. Sa koed der de fersekering $40 miljoen útbetelje litte en dochs ek de diamant sels hâlde.
Produksje
Man on a Ledge waard regissearre troch Asger Leth nei in senario fan Pablo Fenjves. As produsinten wiene Lorenzo di Bonaventura, Mark Vahradian, David Ready en Jake Myers by it projekt belutsen foar de filmstudio's Summit Entertainment en di Bonaventura Pictures. Foar de film wie in budget beskikber fan $42 miljoen. De kamerarezjy wie yn 'e hannen fan Paul Cameron, en de filmmuzyk waard fersoarge troch Henry Jackman.
Untfangst
Fan 'e filmkritisy krige Man on a Ledge oer it algemien negative resinsjes. Sa skreau Roger Ebert fan 'e Chicago Sun-Times dat it plan fan Nick Cassidy om gerjochtichheid te krijen tefolle ôfhong fan tafallichheden om serieus nommen wurde te kinnen. Yn it tydskrift Timeout skreau Anna Smith dat de film "syn eigen healwizens bêst genôch omearmet", mar se hie krityk op 'e "idioate ein". The New Zealand Herald fûn dat Man on a Ledge in "miste kâns" wie dy't in protte potinsjeel lizze liet.
Op 'e webside Rotten Tomatoes, dy't resinsjes sammelet, hat Man on a Ledge in leech goedkarringspersintaazje fan 31%, basearre op 162 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Unynspirearre aktearjen en in bespotlike plotûntwikkeling meitsje it myld yntrigearjende útgongspunt fan [de film] ûnklear." Op Metacritic, de wichtichste konkurrint fan Rotten Tomatoes, behellet Man on a Ledge in goedkarringspersintaazje fan 40%, basearre op 32 resinsjes.
Ron McGovney
Ronald J. McGovney (Los Angeles,2 novimber 1963) is in earder Amerikaansk bassist. Hy is bekend as de earste bassist fan Metallica. Hy waard al nei in lyts jier ferfongen troch Cliff Burton. Neidat er út de band gong, ferkocht er it measte fan syn útrissing. In pear jier letter waard er frege by de band Phantasm, mei eardere HIRAX sjonger Katon De Pena. Ron ferliet Phantasm al nei in pear shows, om't er it te dreech hie mei it feit dat er de earste bassist wie fan Metallica.
Redbadsberch
De Redbadsberch is in grêfheuvel yn de gemeente Dunum yn East-Fryslân. Neffens de leginde leit de Fryske kening Redbad hjir begroeven. De heuvel hat in hichte fan 2,6 meter, wêrmei it de grutste grêfheuvel fan East-Fryslân is. De lingte en breedte fan de heuvel is 29 by 24 meter, wat betsjut dat de heuvel sa’n 700 kante meter grut is. De hichte is tûzenen jierren brûkt as hillich beafeartsplak.
Slach by Kûnaksa
Foarskiednis
De Griken dy't tsjinst namen yn it leger fan Syrus kamen neitiid bekend te stean as de Tsientûzen, mar neffens Ksenofon wiene der oan it begjin fan 'e fjildtocht likernôch 12.100 fan harren, wêrûnder 10.000 hopliten, 1.600 peltasten, 300 man licht hynstefolk en 200 bôgesjitters. Neffens Ksenofon, dy't sels ien fan 'e Tsientûzen wie, hie Syrus de Griken wysmakke dat er oarloch fiere woe tsjin Tissafernes, de satraap fan 'e Perzyske provinsje Ioanje, en tsjin 'e opstannige Pisidiërs. Pas doe't se al by it Syryske Tarsus kommen wiene, djip yn it Perzyske Ryk, kaam de moard út dat it om in opstân tsjin kening Artakserkses sels gie. Dêrop ferlieten twa fan 'e Grykske legeroersten, Ksenias fan Arkaadje en Pasion fan Megara, it leger fan Syrus mei 2.600 fan harren mannen. De rest fan 'e Griken waard lykwols troch de Spartaanske generaal Kleärchus ta in fierdere opmars oerhelle.
Neisleep
De sitewaasje dêr't Tissafernes mei te krijen hie, omfieme dus in grut leger fan swierbewapene troepen dy't er mei in frontale oanfal net oerwinne koe. Nei oerlis ûnthiet er de Grykske generaals in frije ôftocht. Hy joech de Griken iten en, nei lang wachtsjen, late er harren yn noardlike rjochting fuort. Underwilens wist er Ariéus en it lytse kloftsje Perzyske oanhingers fan Syrus dat by de Griken bleaun wie, fan harren te skieden. De jûns akseptearren de Grykske generaals in útnûging om mei Tissafernes oan it miel. Dêrfoar ferlieten dyselden de Grykske formaasje en bejoegen se har yn it Perzyske kamp. Tissafernes liet harren finzen nimme en sleepte se foar de kening, dy't harren ûnthalzje liet.
Nagorno-Karabach
right|thumb|200px|Lizzing fan Nagoro Karabach right|thumb|200px|Kaart fan Nagoro Karabach Nagorno-Karabach is in etnysk Armeenske enklave yn Azerbeidzjan. De enklave is om-ende-by 4800 kante kilometer grut, en wurdt omklamme troch Azerbeidzjan. De haadstêd is Stepanakert.
Marsleat
De Marsleat meänderet besuden de Dokkumer binnenstêd fan de oergong fan Wâldwei en Parkleane yn eastlike rjochting oant de Koailannen. De wetterrin mei parkeftige seamen skiedt de wenwiken Fonteinslannen en Jansjesseepolder fan elkoar.
Kitsune
Yn it Alde Japan libben minsken en foksen deun opinoar, wat resultearre yn in ferskaat oan myten en leginden oer de bisten. It idee fan 'e kitsune as in mytysk wêzen kaam lykwols út Sina, dêr't folksferhalen bestien oer foksegeasten dy't húli jīng hieten, dy't ek oant njoggen sturten hawwe koene. Fia Japanske keaplju dy't hannel dreaune yn Sina berikten dy ferhalen Japan, dêr't se yn fruchtbere ierde foelen. Foksen rekken boppedat yn Japan meitiid assosjearre mei Inari, in sjintoïstyske kami of godheid, dy't se as boadskippers tsjinnen. Dy rol sterke de boppenatuerlike eleminten fan 'e foks yn 'e Japanske kultuer noch fierder oan.
Ringwiel en Hop
It Ringwiel en Hop binne twa natoergebieten fan 109 hektare yn de gemeente Wymbritseradiel, it wetter wurdt beheard troch It Fryske Gea. It Ringwiel en is in bochtich marke by Sânfurd en Lytse Gaastmar. It Hop is in marke dat yn ferbining stiet mei it Ringwiel. De boezemmarkes wurde brûkt as pleister- en foerazjeerplak foar wetterfûgels. Der sitte meast smjunten, mar ek piiptsjillingen, wylde einen en merkels. By't winter komme der in soad winken dy't op it omlizzende lân gers sykje. Yn it wetter sitte in soad fiedingsstoffen, wêrtroch't der neist tuorrebouten en reiden net folle planten groeie.